als_Latn dik_Latn sag_Latn
Anadolu Agency ka arritur të bind një shtetas sirian të tregoj mundimet gjatë udhëtimit të tij dhe të refugjatëve të tjerë, të cilët nëpërmjet Turqisë dhe Greqisë kanë arritur në Maqedoni, me qëllim që të kalojnë në BE.
SSSA SS
SHKUP (AA) – Në Maqedoni është rritur ndjeshëm numri i emigrantëve nga vendet e prekura nga konflikti, sidomos nga Siria, të cilët nëpërmjet Maqedonisë mundohen të arrijnë në vendet e zhvilluara të Evropës Perëndimore. Gjatë vitit 2014 në sferën e emigrimit ilegal në Maqedoni janë zbuluar 92 vepra penale “kontrabandë e emigrantëve”, numër i cili është pothuajse dyfish krahasuar me vitin 2013, ku penalisht janë denoncuar 166 persona. Lidhur me veprën penale “organizim të grupit dhe nxitje të kryerjes së veprave për tregti me njerëz dhe kontrabandim të emigrantëve” janë zbuluar 17 vepra të këtilla penale, në të cilat penalisht janë denoncuar 42 kryerës.
Siç informon Ministria e Punëve të Brendshme e Maqedonisë, në kuadër të këtyre aktiviteteve janë zbuluar katër grupe kriminale, të cilat kanë pasur 28 anëtarë dhe kanë organizuar kontrabandim të emigrantëve nga Lindja e Afërt dhe e Mesme, si dhe nga Afrika Veriore në vendet e Evropës Perëndimore. Sa i përket veprës penale “keqpërdorim i regjimit pa viza me vendet anëtare të Bashkimit Evropian dhe Marrëveshjes së Shengenit”, vitin e kaluar janë zbuluar 19 raste të këtilla, për të cilët 32 persona janë denoncuar penalisht.
Gjithashtu në Qendrën për pranim në Shkup kanë qenë të vendosur 838 emigrantë ilegalë dhe është evidentuar se vitin e kaluar 1.750 persona ilegalisht kanë kaluar kufirin shtetëror, ndërsa në vitin 2013, 1.132 persona, prej të cilëve më së shumti kanë qenë nga shteti fqinj Shqipëria (624), pastaj nga Siria (570), nga Afganistani (291), si dhe nga vende të tjera nga Lindja e Afërt dhe e Mesme dhe nga Afrika Veriore.
Ekipi i Anadolu Agency (AA) ka arritur të bind një shtetas sirian të tregoj mundimet dhe peripecitë gjatë udhëtimit të tij por edhe të refugjatëve të tjerë, të cilët nëpërmjet Turqisë dhe Greqisë kanë arritur destinacionin e fundit në Maqedoni, me qëllim që të kalojnë në vendet e zhvilluara të Bashkimit Evropian. Ndërmjet shumë emigrantëve që kanë arritur në Maqedoni nga shumë vende të Lindjes së Mesme dhe të Afërt, si nga Pakistani, Afganistani, por shumica nga Siria, është edhe 23 vjeçari sirian, Ahmedi.
Ahmedi, i cili tashmë prej 3 muaj ndodhet në Shkup, ndërsa më parë 4 muaj kaloi në Greqi, pranoi të tregoj për AA-në mundimet e tyre nga Siria deri në Shkup, por nga frika e pushtetit sirian ai kërkoi që fytyra e tij të mos publikohet. Ai tha se pasi emigrantët hyjnë në Maqedoni, policia i dërgon në kampin e emigrantëve në lagjen Gazi Babë të Shkupit, kamp i cili sipas Ahmedit është një “burg i emigrantëve” dhe me kushte shumë të vështira, të cilëve nuk u lejohet të dalin jashtë tij, si dhe askush nuk mund të futet brenda.
“Pas tre muajve të mundimshme në ‘burgun e emigrantëve’ më transferuan këtë kapm të lirë në Shkup dhe këtë liri e japin pas një kohe burgu në Gazi Babë në bazë të kushteve të tyre. Edhe kafshët nuk mund të jetojnë me ato kushte në atë vend, e jo më njerëzit”, u shpreh Ahmedi, i cili vazhdimisht ankohej për mënyrën e jetesës në “burgun e emigrantëve”.
Ahmedi duke përsëritur në fjalën e tij se jeta e emigrantëve në Maqedoni është shumë e vështirë, shtoi se: “Nga gjithsej 400 emigrantë në Gazi Babë, 300 prej tyre janë sirian. Këto emigrantë me kushte shumë të vështira të jetesës dy muaj ditë qëndrojnë në atë burg. Policia aspak nuk kujdeset për ne. Trajtohemi si kafshët, buka është shumë e keqe, dhe kërkesat e grave nuk plotësohen. Policia nuk na ofron ndihmë, por vjedhin bukën nga ne”.
Ahmedi është i vetmi anëtar i familjes që është shpërngulur nga Siria dhe shkaku i arratisjes së tij është lufta në këtë vend. “Familja ime ka mbetur në Siri dhe herën e fundit kam kontaktuar para dy muaj e gjysmë, për arsye të kushteve të vështira në ‘burgun e emigrantëve’ në Gazi Babë. Në Siri ka vetëm bombardime dhe vdekje. Edhe nga familje ime kemi persona që kanë vdekur në atë luftë”, tha ai.
Ahmedi duke quajtur kampin e emigrantëve në Gazi Babë, një burg sikurse Guantanamo në të cilin shumica e emigrantëve janë gra dhe fëmijë 1 apo 2 vjeçar, tha se: “E quaj burg sepse ky shtet aspak nuk ndihmon emigrantët. Ne jemi në dijeni se ndihmat vijnë nga Evropa dhe nuk na japin të hollat që na takojnë neve. Çdo dy ditë na japin ushqim, mirëpo nuk mjafton. Nuk mund të ushqehemi me atë bukë për dy ditë”.
Ahmedi është në pritje për të vazhduar udhëtimin drejt vendeve të Bashkimit Evropian. Ai thotë se nuk mund të kthehet në vendin e tij sepse ka luftë. Nga Qeveria e Maqedonisë i thonë të presë, një, dy, tre, apo katër muaj.
Dëshira e Ahmedit është që të ndalet lufta në Siri dhe të kthehet afër familjes së tij të jetojë në liri. Për këtë ai kërkon ndihmë nga sirianët kudo që janë në botë dhe që Bashkimi Evropian të angazhohet dhe të interesohet me problemet e emigrantëve sirian, veçanërisht në “burgun e emigrantëve” në Gazi Babë.
“Greqia nuk ka urdhëruar që ne të largohemi. Atje ka më shumë sirian se sa në Maqedoni dhe në atë shtet ishim të kënaqur, nuk kishim asnjë problem, mirëpo nuk mundemi të qëndrojmë atje sepse gjendja nuk është aq e mirë si në shtetet e zhvilluara të Bashkimit Evropian”, u shpreh Ahmedi.
Një tjetër emigrantë sirian tha se të hollat që kishin ua kanë marrë në Greqi dhe në Maqedoni kanë ardhur pa të holla. “Policia e Maqedonisë na dërgoj në burg në Gazi Babë dhe nuk na japin asnjë të drejtë njerëzore. Ne morëm rrugën për në Evropë, por e gjetëm veten në burg”, u shpreh ai, i cili shtoi se gjyqi vendos se në cilin kamp të qëndrojnë emigrantët, në kampin e lirë apo në “burgun e emigrantëve” në Gazi Babë.
Ai shtoi se nga Siria udhëtojnë me automjete, ndërsa për në Greqi vazhdojnë në këmbë. Prej Greqisë për në Maqedoni kalojnë 8 deri në 10 ditë nëpërmjet rrugës hekurudhore. Ai tha se në kohën kur ishte në burgun e emigrantëve ka dëgjuar se 9 persona kanë humbur jetën duke udhëtuar në këtë rrugë, nga lodhja, nga uria, nga ftohti apo i ka shtypur treni.
Lufta civile e cila vazhdon prej katër vitesh në Siri, sipas shifrave të Organizatës së Kombeve të Bashkuara ka lënë pas rreth 210 000 të vdekur. Por një plagë tjetër e kësaj lufte është edhe largimi i sirianëve nga vendi i tyre. Po sipas OKB-së, që nga fillimi i konfliktit të armatosur rreth 3.8 milionë refugjatë sirianë janë regjistruar në vendet fqinjë të Sirisë, si në Turqi, Jordani, Liban dhe Irak. Përpos kësaj kjo luftë ka sjellë dhe rrënimin dhe shkatërrimin, e qindra mijërave banesave, objekteve të kultit dhe objekte të trashëgimisë kulturore.
Infoarkiva është një projekt i mirëfilltë informatik. Sistemi ka si qëllim grumbullimin e informacionit mediatik shqiptar, përpunimin e tij bazuar mbi teknika auto-inteligjente dhe më tej prezantimin tek të gjithë përdoruesit. Aktualisht i gjithë ky informacion mblidhet nëpërmjet internetit me anë të agjentëve tanë të informacionit.
Abonime
Abonohuni per te pare lajmet e fundit direkt ne emailin tuaj
als_Latn srd_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn xho_Latn als_Latn